CELEX: 32006D0446
Language: sl
Date: 2006-04-12 00:00:00
Title: 2006/446/ES: Odločba Komisije z dne  12. aprila 2006  v zvezi s postopkom na podlagi člena 81 Pogodbe ES (Zadeva COMP/B-1/38.348 – Repsol CPP)  (notificirano pod dokumentarno številko C(2006) 1548)   (Besedilo velja za EGP)

30.6.2006   
            
            
               SL
            
            
               Uradni list Evropske unije
            
            
               L 176/104
            
         
      ODLOČBA KOMISIJE
   
   z dne 12. aprila 2006
   v zvezi s postopkom na podlagi člena 81 Pogodbe ES
   (Zadeva COMP/B-1/38.348 – Repsol CPP)
   (notificirano pod dokumentarno številko C(2006) 1548)
   (Besedilo v španskem jeziku je edino verodostojno)
   (Besedilo velja za EGP)
   (2006/446/ES)
   Komisija je 12. aprila 2006 sprejela odločbo na podlagi člena 9(1) Uredbe Sveta (ES) št. 1/2003 (1). Nezaupna različica celotnega besedila odločbe v verodostojnem jeziku ter v delovnih jezikih Komisije je na voljo na spletni strani Generalnega direktorata za konkurenco: http://ec.europa.eu/comm/competition/antitrust/cases/index/by_nr_76.html#i38_348
   
               (1)
            
            
               Ta odločba je naslovljena na Repsol Comercial de Productos Petroliferos, ki ima sedež v Madridu, Španija (v nadaljevanju „Repsol CPP“), tj. na družbo, ki pripada naftni skupini Repsol-YPF. Vsebina postopka je dobava goriv bencinskim servisom v Španiji in sklenitev dolgoročnih ekskluzivnih dobavnih pogodb z bencinskimi servisi s strani podjetja Repsol CPP. V svoji predhodni oceni je Komisija ocenila, da konkurenčne klavzule v pogodbah, ki jih je prijavil Repsol CPP, in zlasti v pogodbah tipa DODO (2), zakup in uživanje, zbujajo pomisleke glede na člen 81 Pogodbe ES, saj bi lahko na pomemben način prispevale k ustvarjanju izključitvenega učinka na španskem maloprodajnem trgu goriv.
            
         
               (2)
            
            
               Komisija meni, da so obveznosti, ki jih je ponudil Repsol CPP, zadostne za odziv ugotovljenih pomislekov v zvezi s konkurenco. Repsol CPP se zlasti zavezuje, da bo zadevnim bencinskim servisom ponudil konkretno finančno spodbudo za prekinitev obstoječih dolgoročnih dobavnih pogodb in da ne bo sklenil nadaljnjih dolgoročnih ekskluzivnih pogodb. Poleg tega se Repsol CPP zavezuje, da ne bo kupoval od neodvisnih servisov DODO, ki jih ne oskrbuje. Skladno s tem bo grosistična dobava številnim bencinskim servisom odprta za konkurenco.
            
         
               (3)
            
            
               V odločbi se meni, da glede na obveznosti, ki so zavezujoče za Repsol CPP, vzrokov za ukrepanje Komisije ni več.
            
         
               (4)
            
            
               Svetovalni odbor za omejevalna ravnanja in prevladujoče položaje je 27. marca 2006 podal pozitivno mnenje.
            
         
      (1)  UL L 1, 4.1.2003, str. 1. Uredba, kakor je bila spremenjena z Uredbo (ES) št. 411/2004 (UL L 68, 8.3.2004, str. 1).
   
      (2)  
   
               DODO
            
            
               =
            
            
               zakup in uživanje (Distributor Owned, Distributor Operated).